作者：无名氏
词牌/韵律：沁园春

paragraphs: 淮海知名，今日刘郎，胜如旧时。
记当年幕府，从容赞画，云从万骑，电掣千麾。
威震新塘，气吞涟楚，涤扫妖氛但指期。
论功处，载骖鸾鹤，衣锦赋荣归。
九重诏已封泥。
看稳上青云万丈梯。
况平生慷慨，闻鸡起舞，中原事业，不付公谁。
昨夜颁春。
明朝献岁，且对椒盘奉寿卮。
功名事，不输前辈，行到凤凰池。